b'\n_START_ARTICLE_\nEmmanuel Macron\n_START_SECTION_\nOtro\xc5\xa1tvo in \xc5\xa1olanje\n_START_PARAGRAPH_\nRodil se je v premo\xc5\xbeni me\xc5\xa1\xc4\x8danski dru\xc5\xbeini Macron v mestu Amiens. Njegov o\xc4\x8de je bil zdravnik, mama pa profesorica. Kot dijak je hodil na jezuitski licej, zadnji letnik pa je opravil na pari\xc5\xa1kim elitnem liceju._NEWLINE_Diplomiral je iz filozofije in magistriral iz javne uprave.\n_START_SECTION_\nPoliti\xc4\x8dno delovanje\n_START_PARAGRAPH_\nMacron je od leta 2004 delal v dr\xc5\xbeavni upravi in bil do leta 2009 \xc4\x8dlan socialisti\xc4\x8dne stranke. Leta 2008 je za\xc4\x8del delati v banki\xc2\xa0Rothschild&Cia, ki se ukvarja z investicijskim ban\xc4\x8dni\xc5\xa1tvom in upravljanjem premo\xc5\xbeenja. Kot bankir je pomagal skleniti posel med Nestle\xc2\xa0in Pfizer kar mu je prineslo milijone.\xc2\xa0\n_START_SECTION_\nPredsedni\xc5\xa1ke volitve 2017\n_START_PARAGRAPH_\nMacron je aprila leta 2017 kandidiral za predsednika Francije. V prvem krogu je osvojil ve\xc4\x8d kot 24% (zmaga v prvem krogu) in se uvrstil v drugi krog proti Marine Le Pen._NEWLINE_V drugem krogu je premagal Le Penovo in tako postal najmlaj\xc5\xa1i predsednik v zgodovini Francije._NEWLINE_Med volilno kampanjo je v ospredje postavil zdru\xc5\xbeevanje javnega in zasebnega pokojninskega sistema in zdru\xc5\xbeitev sistemov nadomestil za brezposelne. Zavzemal se je za ohranitev prora\xc4\x8dunskega primanjkljaja pod tremi odstotki BDP-ja in zni\xc5\xbeanje brezposelnosti na sedem odstotkov do konca mandata. Podpiral je idejo Evropske unije in obstanek Francije v njej.'